**SOTUL MCTT 4.-5.10.2025 Säkylä ja Rauma**

**Kuvaus:**

Sotilasurheiluliiton Military Crosstraining -joukkuekilpailu 2025. Lajeissa testataan kilpailijoiden kestävyyttä, voimaa, päätöksenteko- ja taktikointikykyä sekä sisua. Lisäksi lajit vaativat toteutuksen suunnittelua joukkueen sisäisesti. Osa lajeista julkaistaan liikkeiden osalta kokonaisuudessaan ennen kilpailua ja osa vasta kilpailun yhteydessä.

**Lajit:**

Lajit ja standardit lähetetään joukkueen jäsenten sähköpostiosoitteisiin kilpailuviikolla. Lajien tarkat kuvaukset ja liikevaatimukset ennakkoon kertomalla haluamme sujuvoittaa lajibriifausta, joka tullaan toteuttamaan sekä lauantaina että sunnuntaina.

Lajit mittaavat toimintakykyä monipuolisesti, mutta eivät sisällä haastavia tai teknisiä CrossFit:lle tyypillisiä liikkeitä kuten käsilläkävely tai tuplanaruhyppy. Kilpailijan tulee kyetä liikuttamaan M:50kg/N:35kg tankoa sujuvasti suorille käsille pään päälle.

**Paikka:**

Lauantaina 4.10. Porin prikaati, Säkylä

Sunnuntaina 5.10. Crosstraining Rauma

**Osallistujat:**

Kilpailuun osallistutaan neljän (4) hengen joukkueella. Jäsenten on oltava Puolustusvoimien tai Rajavartiolaitoksen henkilökuntaa, varusmiehiä tai sotilasopetuslaitoksessa opiskelevia. Joukkueen kokoonpanoa naisten tai miesten suhteen ei ole määritelty.

**Järjestäjät:**

Suomen Sotilasurheiluliitto ry, Säkylän Varuskunnan Urheilijat, Crosstraining Rauma ja Porin prikaati.

**Ohjelma:**

Lauantaina suoritetaan kolme lajia. Kilpailun puhuttelu alkaa klo 9.30 Säkylän varuskunnan Kuntotalolla. Päivä päättyy viimeisen joukkueen osalta noin klo 18.00 mennessä Säkylässä.

Sunnuntaina suoritetaan kolme lajia, joista ensimmäinen alkaa klo 10.00. Kisat päättyvät palkintojenjakoon noin klo 16.00 mennessä.

Tarkemmat aikataulut jaetaan kilpailuviikolla. **HUOM! Kisaan ei ole karsintaa.**

**Majoittuminen ja ruokailu:**

Kilpailijoilla on mahdollisuus majoittua Säkylän varuskunnassa 3.-5.10. välisinä öinä. Varaukset majoituksesta varuskunnassa täytetään [ilmoittautumislomakkeelle](https://docs.google.com/spreadsheets/d/1dkMEjO4BA7gh7B3jq5_DDfFe1hB-uU9R/edit?usp=sharing&ouid=103178829332177255782&rtpof=true&sd=true). Myös Hotelli Raumanlinnassa on mahdollisuus majoittua 3.-5.10. Majoitustarjoukset erillisessä liitteessä ([Hotelli\_Raumanlinna\_tarjous\_3.-5.10.25](https://drive.google.com/file/d/1st_bsDBwDdcEdaaZrdbd8x14MCxfKlnY/view?usp=sharing)). Kilpailijat vastaavat itse omista majoittumisistaan.

Kilpailujoukkueet (joukko-osastot) tilaavat muonitukset itse Aromi14-järjestelmällä varuskuntaravintola LC Rumpalipojasta 23.9.2025 klo 12.00 mennessä. Kilpailun lajit mahdollistavat ruokailun lajien välissä.

Säkylän varuskuntaruokala LC Rumpalipojassa on mahdollisuus syödä lauantaina aamupala, lounas, päivällinen ja iltapala. Lauantaina Säkylän sotilaskoti palvelee kisailijoita klo 10.00-19.00. Ei muita järjestettyjä ruokailuja. Joukkueet vastaavat itse siitä, että kaikilla jäsenillä on tarvittavat henkilöllisyystodistukset/luvat Porin prikaatiin pääsyä varten.

**Ilmoittautuminen:**

Ilmoittautuminen tapahtuu [ilmoituslomakkeelle](https://docs.google.com/spreadsheets/d/1dkMEjO4BA7gh7B3jq5_DDfFe1hB-uU9R/edit?usp=sharing&ouid=103178829332177255782&rtpof=true&sd=true) ja sen tekee joukkueen yksi jäsen, joka toimii kapteenina. Ilmoittautumisvaiheessa ilmoitetaan ilmoituslomakkeessa kysytyt tiedot. Ilmoittautuminen tapahtuu sähköpostilla osoitteeseen: [Juuso.Karki@mil.fi](mailto:Juuso.Karki@mil.fi) Mikäli joukkueen nimi on tiedossa, tulee se myös ilmoittaa. Joukkueen osanottomaksu on 120 €, joka maksetaan ilmoittautumisen yhteydessä SÄKVU:n tilille: **FI04 4456 1420 0149 52, ITELFIHH**. Osallistumisoikeus on varmistettu vasta maksun suorittamisen jälkeen. Ilmoittautuminen päättyy 28.9.2025 klo 23.59. Kilpailuun otetaan yhteensä 25 joukkuetta ilmoittautumisjärjestyksessä.

**Vakuutus:**

Henkilökunnan osallistuvan tulee huolehtia itse omasta vakuutuksestaan. Varusmiehet on vakuutettu Puolustusvoimien puolesta.

**Palkitsemiset:**

Kisojen kolme parasta joukkuetta palkitaan Sotilasurheiluliiton mitalein ja sponsorien tavarapalkinnoin.

**Antidoping:**

Suomen Sotilasurheiluliiton kilpailut ovat Suomen urheilun eettisen keskuksen (SUEK ry) alaista toimintaa, ja niissä pätevät kansainväliset säännöt dopingaineista. Lisätietoja [KAMU -lääkehaku (suek.fi)](https://kamu.suek.fi/).

**Organisaatio:**

Kilpailunjohtaja: Juuso Kärki, 0509186199

**Järjestäjät toivottavat kilpailijat tervetulleiksi!**

